Søstrene Bjørklund

Søstrene Bjørklund var en sanggruppe i Norge i 1950- og 1960-årene. 

Gruppen besto av søstrene Astrid, Sigrund, Bjørg og Laila. De var født i Gran på Hadeland, men vokste opp i Nittedal. De debuterte med platen En gammel grime / Hverdagens sang i 1954, etter å ha blitt oppdaget på en amatørkonkurranse på Folkets Hus i Oslo.

«Den glade vandrer» fra 1954 og «Tina og Marina» fra 1962 er kjente slagere fra gruppen, og mye spilt på NRKs ønskekonsert.

De spilte inn plater for Philips 1954–1962 og for Triola i midten av 1960-årene.

I 2009 ble et samlealbum med deres mest kjente sanger på 78-plater gitt ut på CD med tittelen 78-Samlingen.

Eksterne lenker 
 

Norske musikkgrupper
Band etablert i 1954